Grzeszny żywot Franciszka Buły (przekłŏd z pol: "Grzyszny żywot Franciszka Buły") – polski film we reżyseryji Janusza Kidawy, zryalizowany we 1980 roku, we kerym twōrca prōbuje utrwalić we fabularnej fikcyje kulturã Ślōnska. Akcyjŏ filmu. Film ôsprawiŏ ô losach miyszkańcōw Gōrnego Ślōnska w ôkresie dwudzistoleciŏ miyndzywojynnego. Przedstawia realia tamtych lŏt – tajlōng Gōrnego Ślōnska polsko-miymieckõ granicōm, niyprzileżytości gōrnoślōnskich grubiŏrzy, sztrejki i ekōnōmicznŏ kryza. Tytułowy bohatyr, Franciszek Buła, skirz panujōncyj we familiji biydy, po śmierci fatra majōnc 15 lŏt powzimŏ robotã we grubie. Tam styka sie z kōmunistycznym agitatorem, a zaproszōny bez niego na tref z delegatem z Warszawy, je heresztowany za ferajny z kōmunistami i ôbskarżynie ô raub. Trefiŏ do wiynziyniŏ, we miyndzyczasie umiyrŏ jego matka. Po wyjściu z wiynziyniŏ zajmuje sie przemytem, niylegalnym wydobyciym wōnglŏ z biedaszybōw, we kōńcu uzdŏwŏ ôstać elwrem – czōnkym grup wandrownych artystōw (połōnczyniŏ cyrkusu, kabaretu i miastowyj kapeli), utrzimujōncych sie z dŏwkōw za wystympy we gōrnoślōnskich miastach. We ôbliczności zbliżajōncyj sie wojaczki grupa Franciszka Buły uzdŏwŏ przeznaczyć zarobiōne pijōndze na sprŏwōnek maszinowyj gywery dlŏ polskij armije. We ôstatnim geście protestu Franciszek i jego kamraci pulajōm na witajōnce Miymcōw graniczne hasło. Ryalizacyjŏ. We filmie wystōmpiyło mocka naturszczykōw, a dialogi we cołkości kludzōne sōm po ślōnsku. Nagrŏwany bōł we Chorzowie a Świyntochłowicach (Chropaczowie). We Czechosłowacyje bōł wydany pod mianym "Hříšný život Františka Buly", we SSSR pod mianym "Грешное житие Франтишека Булы", a we Madziarach pod mianym "Bünös életem". Andrzej Grabarczyk – Franciszek Buła Jarosław Antonik – Franciszek Buła we dzieciństwie Jerzy Cnota – Wilek Lizoń, konferansjer "elwrów" Mirosław Krawczyk – Stanik Adam Baumann – "Zagłębiak" Henryk Stanek – Gajda Henryk Skolik – brat Gajdy Tadeusz Chrostek – żongler Ginter Benkartek – fakir Urszula Benkartek – Hejdla, córka fakira Irena Moczygęba – Pina Dorota Wdowik – Marika Halina Wyrodek – matka Buły Marian Dziędziel – fater Buły Jerzy Kuczera – Edik Grossbaum Grażyna Szapołowska – (dwojistŏ rola) matka Kariny, majoryntnŏ Karina Andrzej Mrożewski – pōn de Berg Janina Pustówka – Starka Magdalena Scholl – Karina we dzieciństwie Andrzej Skupiński – grubiŏrz Brzuska Bolesław Abart – miymiecki ôficyr Michał Leśniak – szynkarz Onderka Marian Łącz – Ficek Tadeusz Madeja – rechtōr Wiesław Wójcik – chop na pogrzebie fatra Buły Jan Bógdoł – clŏrz Czesław Magnowski – ôglōndŏcz Jacek Bryniarski Lucjan Czerny Bożena Gazewska Władysław Gluch Antoni Gryzik Jan Klemens Ambroży Klimczak Elżbieta Laskiewicz Marta Ławińska Beata Maj Jan Mayzel Henryk Maruszczyk Jerzy Siwy Bogdan Zieliński "Grzeszny żywot Franciszka Buły" we bazie IMDb "Grzeszny żywot Franciszka Buły" we bazie FilmPolski.pl "Grzeszny żywot Franciszka Buły" we bazie Filmweb Ujyńciŏ z filmu "Grzeszny żywot Franciszka Buły" we bazie Fototeka